ไฟเขียวเก็บค่าขยะ 150บาท/ครัวเรือน
ครม.ให้อำนาจท้องถิ่นจัดการเบ็ดเสร็จ ช่วยลดวิกฤติสิ่งแวดล้อม,น.ส.ภาวิณี ปุณณกันต์ อธิบดีกรมส่งเสริมคุณภาพสิ่งแวดล้อม (สส.) กระทรวงทรัพยากรธรรมชาติ และสิ่งแวดล้อม เปิดเผยว่า คณะรัฐมนตรี (ครม.) ได้ให้ความเห็นชอบในหลักการร่างกฎกระทรวงว่าด้วยสุขลักษณะการจัดการมูลฝอยทั่วไปและร่างกฎกระทรวงว่าด้วยอัตราค่าธรรมเนียมการออกใบอนุญาต และหนังสือรับรองการแจ้ง ตามที่กระทรวงสาธารณสุขเสนอ มีสาระสำคัญ คือการให้ท้องถิ่นมีอำนาจจัดการขยะได้อย่างถูกต้องตามกฎหมาย และสามารถออกเทศบัญญัติในการจัดเก็บค่าบำบัดขยะได้ซึ่งเกณฑ์กลางอ้างอิงที่มีการเสนอให้จัดเก็บ คือ ครัวเรือนละ 150 บาท โดยคำนวณจากการประมาณการว่า แต่ละครัวเรือนมีสมาชิกเฉลี่ย 5 คน แต่ละคนสร้างขยะคนละ 1 กก./วัน หรือครัวเรือนละ 150 กก./เดือน ขณะที่อัตราค่ากำจัดขยะจะเฉลี่ยอยู่ที่ กก.ละ 1 บาท หรือเท่ากับ 150 บาท/ครัวเรือน/เดือน แต่หากครัวเรือนใดสามารถ ลดปริมาณขยะได้น้อยกว่าเกณฑ์ อาจเสียน้อยกว่าหรือไม่เสียก็ได้ ซึ่งหลักการดังกล่าวนี้ ถือเป็นการกระตุ้นให้ครัวเรือนตระหนักในการคัดแยกหรือนำขยะกลับมาใช้ใหม่ได้อย่างมีประสิทธิภาพ,อธิบดี สส.กล่าวต่อว่า มติดังกล่าวจะช่วยแก้ปัญหาการจัดการขยะมูลฝอย ที่เป็นปัญหาใหญ่และสร้างผลกระทบรุนแรง เพราะจากข้อมูลการสำรวจเมื่อปี 2556 พบว่า ประเทศไทยมีปริมาณขยะทั่วประเทศมากถึง 26.77 ล้านตัน/ปี ขณะที่อัตราการผลิตขยะ/คน/วัน สูงขึ้นจาก 1.03 กิโลกรัม/ คน/วัน แต่มีขยะเพียง 7.2 ล้านตันหรือร้อยละ 27 ถูกนำไปกำจัดอย่างถูกต้องและอีก 5.1 ล้านตันหรือร้อยละ 19 ถูกนำกลับมาใช้ใหม่ ส่วนอีก 6.9 ล้านตันหรือร้อยละ 26 เป็นขยะที่ถูกนำไปกำจัดอย่างไม่ถูกต้องและมีขยะตกค้างในพื้นที่ต่างๆ ยังไม่ได้จัดเก็บอีกถึง 7.6 ล้านตันหรือร้อยละ 28 สถานการณ์ดังกล่าวถือเป็นวิกฤติสิ่งแวดล้อมที่ส่งผลต่อคุณภาพชีวิตของประชาชน เพราะขยะมูลฝอยที่ตกค้างไม่เพียงก่อให้เกิดความสกปรก ส่งกลิ่นเหม็น แต่ยังเป็นแหล่งเพาะพันธุ์ของเชื้อโรคร้ายต่างๆด้วย,น.ส.ภาวิณี กล่าวอีกว่า สิ่งที่ประชาชนทุกคนช่วยได้และทำได้ง่ายๆ ด้วยตัวเองในการแก้ปัญหาขยะ คือ การจัดการขยะตั้งแต่ต้นทางภายในครัวเรือนหรือสำนักงาน โดยหลักการ คิดก่อนซื้อ แยกก่อนทิ้ง รักษาสิ่งแวดล้อม สร้างสังคมปลอดขยะขึ้นมา อีกส่วนหนึ่งที่มีบทบาทสำคัญ คือ องค์กรปกครองส่วนท้องถิ่นที่ต่อไปจะมีร่างกฎกระทรวงฯ มาช่วยเก็บค่าธรรมเนียมบำบัดขยะ ซึ่งจะทำให้มีงบประมาณในการกำจัดขยะอย่างถูกต้องตามหลักสุขาภิบาล.
น.ส.ภาวิณี ปุณณกันต์ อธิบดีกรมส่งเสริมคุณภาพสิ่งแวดล้อม (สส.) กระทรวงทรัพยากรธรรมชาติ และสิ่งแวดล้อม เปิดเผยว่า คณะรัฐมนตรี (ครม.) ได้ให้ความเห็นชอบในหลักการร่างกฎกระทรวงว่าด้วยสุขลักษณะการจัดการมูลฝอยทั่วไปและร่างกฎกระทรวง
ค่าขยะ,ภาวิณี ปุณณกันต์,กระทรวงทรัพยากรธรรมชาติ และสิ่งแวดล้อม,ร่างกฎกระทรวง,ขยะมูลฝอย,ปริมาณขยะ,ข่าว,ไทยรัฐออนไลน์